b'\n_START_ARTICLE_\nEgge kirke\n_START_SECTION_\nTidligere kirker p\xc3\xa5 Egge\n_START_PARAGRAPH_\nF\xc3\xb8rste gang man finner kirken p\xc3\xa5 Egge nevnt i kildene er i 1588. Utifra det man kan lese av dokumentene etter en inspeksjon i 1661 var dette trolig en stavkirke, og det er trolig at den har v\xc3\xa6rt bygget som h\xc3\xb8gendekirke for h\xc3\xb8vdingen p\xc3\xa5 storg\xc3\xa5rden Egge. I 1676 ble det bygget ny kirke ved at den gamle ble p\xc3\xa5bygget slik at det ble en korskirke. Denne andre Eggekirken stod frem til 18. august 1765 da lynet slo ned og den brant ned til grunnen. Den tredje kirken stod ferdig p\xc3\xa5 Egge i 1767, og ble st\xc3\xa5ende til 1870 da den ble revet og den n\xc3\xa5v\xc3\xa6rende kirken ble bygget. Kirken slik den st\xc3\xa5r i dag er i empirestil.'